มีประจำเดือนวันที่23-26 แล้ววันที่28มีเพศสัมพันธ์แล้วหลั่งในค่ะ ก็เลยซื้อยาคุมฉุกเฉินมากินภายในวันนั้น1เม็ดและถัดไปอีก12ชั่วโมงอีก1เม็ด พอคืนวันที่31รู้สึกคล้ายมีประจำเดือนเลือดไหลมาที่ขาเป็นสีแดงสด ตอนใส่ผ้าอนามัยเลือดก็มาเยอะปกติเหมือนเลือดประจำเดือน แต่มาแค่ถึงวันที่2 ตอนเย็นค่ะ เลือดจะมีสีแดงสดไปจนสีเข้ม เวลาปัสวะตอนเป็นประจำเดือนเลือดจะชอบออกมาด้วย ตอนเป็นครั้งนี้เลือดก็ออกมาด้วยค่ะ อาการอื่นก็จะมีมึนหัวบ้างเล็กน้อย หิวบ่อยช่วงมีประจำเดือนครั้งนี้ก็หิวบ่อย เต้านมดูใหญ่ขึ้นแต่ก็ดูปกติเหมือนที่เคยเป็น ไม่เจ็บ อาการนี้เป็นอาการคนท้องหรือเป็นผลข้างเคียงจากยาคะ
สวัสดีค่ะ หากประจำเดือนมาวันที่ 23 ต.ค. และมีเพศสัมพันธ์ในวันที่ 28 ต.ค. เท่ากับมีเพศสัมพันธ์ในวันที่ 6 นับตั้งแต่มีประจำเดือนมา ถือว่ายังอยู่ในระยะปลอดภัย โอกาสในการตั้งครรภ์นั้นถือว่าน้อยมาก อาจไม่จำเป็นต้องทานยาคุมฉุกเฉินก็ได้หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอด โดยอาจออกได้นาน 1-4 วัน ซึ่งเลือดที่ออกถือเป็นผลข้างเคียงของยา ไม่ใช่ประจำเดือนจริงๆดังนั้น การมีเลือดออกในวันที่ 31 ต.ค. ซึ่งเป็นเวลา 3 วันหลังจากทานยา น่าจะเป็นผลของยาคุมฉุกเฉินได้ ไม่ใช่ประจำเดือนจริงๆ เนื่องจากเพิ่งมีประจำเดือนไปไม่นาน สำหรับประจำเดือนจริงๆ นั้น มักจะมาในช่วงเวลาเดิมหรืออาจมาช้ากว่าปกติได้ค่ะ